

**Z Á P I S N I C A**

**zo zasadnutia Obecného zastupiteľstva**

V SILADICIACH

**DŇA: 12.05.2020**

Prítomní: podľa prezenčnej listiny ( príloha č. 1)

Poslanci: Ing. Zuzana Nosková , Ing. Janka Antalová, Jozef Trnovec, Mgr. Andrej Lackovič, Daniel Rau, Vladimír Hábel, Ing. Michal Mesároš

Ďalší prítomní: Zástupcovia spoločnosti AIRNET s.r.o.

Overovatelia zápisnice: Ing. Zuzana Nosková, Jozef Trnovec

Rokovanie viedol: starosta obce Róbert Repka

Program: súčasťou zápisnice ( Pozvánka, príloha č. 2)

Zapisovateľka: Zuzana Jurišová

**1.BOD: Otvorenie zasadnutia**

Starosta obce otvoril zasadnutie OZ. Privítal prítomných v sále Kultúrneho domu pri dodržaní všetkých nariadení v súvislosti s vydanými Rozhodnutiami ÚVZ SR proti šíreniu COVID 19 a prešiel k ďalšiemu bodu uvedenom na pozvánke.

**2 . BOD: Určenie zapisovateľa a overovateľov zápisnice**

Za overovateľov zápisnice starosta obce určil poslancov: Ing. Zuzanu Noskovú a Jozefa Trnovca Za zapisovateľku bola určená p. Zuzana Jurišová.

**3. BOD: Schválenie programu zasadnutia**

Starosta obce dal hlasovať za schválenie programu zasadnutia, tak ako bol uvedený v Pozvánke. Poslankyňa Ing. Zuzana Nosková dala návrh na stiahnutie bodov 5 a 6 z programu a presunutie na nasledujúce zasadnutie OZ.

Zároveň zástupcovia spoločnosti AIRNET,s.r.o požiadali o možnosť presunúť návrh ich spolupráce na začiatok zasadnutia. Návrh pôvodného bodu 9 na bod 5.

Starosta obce dal hlasovať za schválenie programu zasadnutia so zmenou: Znenie programu:

1. **Otvorenie zasadnutia**
2. **Určenie zapisovateľa a overovateľov zápisnice**
3. **Schválenie programu rokovania**
4. **Plnenie uznesení z predchádzajúceho zasadnutia OZ**
5. **Návrh spolupráce so spoločnosťou AIRNET, s.r.o.**
6. **Zámer previesť vlastníctvo pozemku v katastrálnom území Siladice, vedený na LV č. 500, parcela registra „E“ - KN**
7. **Zámer previesť vlastníctvo pozemku v katastrálnom území Siladice, vedený na LV č. 500, parcela registra „E“ - KN**
8. **Došlá pošta, pripomienky, návrhy**
9. **Záver**

**Hlasovanie č. 1**

Za: 7 Proti: 0 Zdržal sa: 0

**UZNESENIE č. 4/2020**

**Obecné zastupiteľstvo v Siladiciach schvaľuje program zasadnutia Obecného zastupiteľstva v Siladiciach dňa 12.05.2020 tak ako bol prednesený.**

OZ schválilo Program v zmysle ustanovenia § 11 ods. 4. Zákona č. 369/1990 Z.z. o obecnom zriadení, v znení neskorších predpisov.

**4. BOD: Plnenie uznesení z predchádazjúceho zasadnutia OZ**

Starosta obce konštatoval, že všetky uznesenia z predchádzajúceho zasadnutia OZ, ktoré sa konalo dňa 12.02.2020 boli splnené.

**5. BOD: Návrh spolupráce so spoločnosťou AIRNET, s.r.o.**

Na zasadnutí sa zúčastnili: konateľ spoločnosti p. Michal Ďurica a p. Miroslav Matúš. Predniesli návrh spolupráce medzi ich spoločnosťou a obcou Siladice. Návrh spočíva v súčinnosti a v prenájme konzol obecného rozhlasu za účelom modernizácie a servisu obecného rozhlasu, rýchlejší internet pre obec a jej obyvateľov plus ďalšie výhody a pre AIRNET, s.r.o zavedenie optického kábla a s tým súvisiace činnosti.

Zároveň po konzultácii s poslancami sa dohodli, že na e-mail obecného úradu spoločnosť AIRNET, s.r.o zašle Zmluvu o nájme k pripomienkovaniu.

**Hlasovanie č. 2**

Za: 7 Proti: 0 Zdržal sa: 0

**UZNESENIE č. 5/2020**

**Obecné zastupiteľstvo v Siladiciach schvaľuje spoluprácu so spoločnosťou AIRNET, s.r.o., ktorá zašle e-mailom na Obecný úrad v Siladiciach návrh Zmluvy o nájme konzol obecného rozhlasu a komunikačného vedenia k pripomienkovaniu.**

**6.BOD: Zámer previesť vlastníctvo pozemku v katastrálnom území Siladice vedený na LV č. 500, parcela registra „E“- KN**

Na základe Žiadosti od p. Kolenovej o odkúpenie pozemku ktorý je majetkom obce Siladice sa poslanci po rozprave a po viacerých návrhoch na cenu za m2 dohodli na cene 25,00EUR za m2.

Vzhľadom na skutočnosť že predmetný pozemok je majetok obce jedná sa o zverejnenie zámeru previesť vlastníctvo v kú. Siladice a spôsob prevodu z dôvodu hodného osobitného zreteľa. Starosta obce dal hlasovať.

 **Hlasovanie č. 3**

Za: 6 Ing. Janka Antalová, Jozef Trnovec, Vladimír Hábel, Mgr. Andrej Lackovič, Ing. Michal Mesároš, Daniel Rau

Proti: 0

Zdržal sa: 1 Ing. Zuzana Nosková

**UZNESENIE č. 6/2020**

**Obecné zastupiteľstvo v Siladiciach schvaľuje:**

Obec Siladice podľa § 9 a ods. 8 písm. e)zák. č. 138/1991 Zb. o majetku obcí v znení neskorších predpisov **zverejňuje zámer previesť vlastníctvo pozemku** v katastrálnom území Siladice, vedený na LV č. 500, parcela registra „E“- KN

č. 204/1, druh pozemku: zastavané plochy a nádvoria.

**Predmet prevodu:** novovzniknuté oddelené parcely na základe Geometrického plánu č. 1/2020

Parcela registra „C“ KN č. 204/26 zastavané plochy a nádvoria o výmere 8 m2

Parcela registra „C“ KN č. 204/27 zastavané plochy a nádvoria o výmere 106 m2

 **Na nadobúdateľa**:

Andrea Kolenová, Botanická 5812/2, Trnava, 917 01 za cenu 2.850,00 EUR ( slovom dvetisícosemstopäťdesiať EUR) **z dôvodu hodného osobitného zreteľa.**

Vypracovaný Geometrický plán č.1/2020. Vyhotoviteľ Eduard Bednárik – GEODET, Sládkovičova 26, 920 41 Leopoldov, IČO: 44392346

**Zdôvodnenie:**

Pozemok je v dlhodobom užívaní a tvorí jeden celok s pozemkom nadobúdateľa v katastrálnom území obce Siladice.

Na základe uvedeného Obec Siladice považuje za správne postupovať pri predaji spôsobom prevodu z dôvodu hodného osobitného zreteľa.

**7.BOD: Zámer previesť vlastníctvo pozemku v katastrálnom území Siladice vedený na LV č. 500, parcela registra „E“- KN**

Na základe Žiadosti od manželov Kupcových o odkúpenie pozemku ktorý je majetkom obce Siladice sa poslanci po rozprave a po viacerých návrhoch na cenu za m2 dohodli na cene 25,00EUR za m2.

Vzhľadom na skutočnosť že predmetný pozemok je majetok obce jedná sa o zverejnenie zámeru previesť vlastníctvo v kú. Siladice a spôsob prevodu z dôvodu hodného osobitného zreteľa. Starosta obce dal hlasovať.

**Hlasovanie č. 4**

Za: 6 Ing. Janka Antalová, Jozef Trnovec, Vladimír Hábel, Mgr. Andrej Lackovič, Ing. Michal Mesároš, Daniel Rau

Proti: 0

Zdržal sa: 1 Ing. Zuzana Nosková

**UZNESENIE č. 7/2020**

**Obecné zastupiteľstvo v Siladiciach schvaľuje:**

Obec Siladice podľa § 9a ods. 8 písm. e)zák. č. 138/1991 Zb. o majetku obcí v znení neskorších predpisov **zverejňuje zámer previesť vlastníctvo pozemku** v katastrálnom území Siladice, vedený na LV č. 500, parcela registra „E“ - KN

č. 204/1, druh pozemku: zastavané plochy a nádvoria

**Predmet prevodu:** novovzniknuté oddelené parcely na základe Geometrického plánu č. 48035637-027-20

Parcela registra „C“ KN č. 204/28 zastavané plochy a nádvoria o výmere 80 m2

Parcela registra „C“ KN č. 204/29 zastavané plochy a nádvoria o výmere 28 m2

 **Na nadobúdateľa**:

Peter Kupec a Zuzana Kupcová, Siladice č. 39, 920 52 Siladice za cenu 2.700,00 EUR ( dvetisícsedemsto EUR) **z dôvodu hodného osobitného zreteľa.**

Vypracovaný Geometrický plán č. 48035637-027-20. Vyhotoviteľ Ivan Opatovský GEODET, Soblahov 282, 913 38, IČO: 48035637

**Zdôvodnenie:**

Pozemok je v dlhodobom užívaní nadobúdateľov, je riadne oplotený a tvorí jeden celok s pozemkom nadobúdateľa v katastrálnom území obce Siladice.

Nadobúdatelia v žiadosti uviedli, že danú časť obecnej parcely dlhodobo užívajú v domnení, že je súčasťou ich parcely, nakoľko už pri kúpe domu bolo postavené oplotenie.

Na základe uvedeného Obec Siladice považuje za správne postupovať pri predaji spôsobom prevodu z dôvodu hodného osobitného zreteľa.

**8. BOD: Došlá pošta,pripomienky, návrhy**

V prvej časti bodu č. 8 došlá pošta bola prejednaná žiadosť od p. Sivoňa v ktorej uvádza , že žiada o čiastočné uzavretie mosta cez víkend a sviatočné dni aby sa obmedzil pohyb motorkárov na štvorkolkách a motorkách a taktiež ohľadom cesty za jeho domom smerom k Váhu. Po názoroch na možnosti, ktoré sú v kompetencii obce a vzhľadom k tomu, že sa jedná o verejnú komunikáciu s prechodom cez most ktorý je vlastníctvom obce je najskôr potrebné , aby Obecný úrad zistil možnosti v rámci kompetencií obce, nakoľko most je jedinou spojnicou z obce cez Dudváh k okoliu Váhu.

V druhej časti bodu 8 starosta obce informoval poslancov OZ ohľadom doručenej žiadosti od Trnavského samosprávneho kraja v ktorej žiadajú o vydanie súhlasu so zápisom Geometrického plánu č. G1-109/2020

**9. BOD: Záver**

Starosta obce poďakoval prítomným za účasť a ukončil zasadnutie OZ.

Zapísala: Zuzana Jurišová dňa: 19.05.2020 ..............................

Overovatelia zápisnice:

Ing. Zuzana Nosková, poslankyňa OZ .................................

Jozef Trnovec, poslanec OZ ..................................

Starosta obce súhlasí s Uzneseniami v zápisnici č. 02/2020

 ...............................

 Róbert Repka, starosta obce dňa: 19.05.2020

Všetky prílohy k Zápisnici č. 02/2020 sú k nahliadnutiu k dispozícii na Obecnom úrade v Siladiciach.